Sanctum hac venerabile Cluniacense monasterium Deo dicatum in honore beatorum apostolorum Petri et Pauli, hubi servi Dei excelsi sub regula beati Benedicti militant et domnus Emardus abba preesse, videtur, nos Erluinus et Gontrannus fratres, cogitantes casum humane fragilitatis, cedimus ad ipsam casam Dei aliquid ex rebus et familiis nostris. Sunt ipse res site in pago Lucdunensi, in villulis is nominibus: in Senaco, mansionem cum curtile, terram cultam et incultam, quicquid ibi visi habere, servum nomine Rotbertum cum uxore et infantes duos Durannum et Nadalilde, ceteros fratri Gontranno reservamus; in Spico villa, pratum unum et quicquid ibi v[isi] sumus habere; in Tederciaco et in Veciaco similiter, in Sacriniaco villa, servum nomine Domnevertum cum uxore et peculio..... infantes duos Nitardum et Ingelbergam; in Longavalle, servum no[min]e Arembertum cum duabus filiabus quas de alia uxore abuit, quia ipsa quam modo abet non est nostra; unum filium suum quem abet, R[obert]um nomine, liberum fecimus, et ereditatem ei concessimus post discess[um] patris. Hec omnia, sicut supra inserta sunt, tradimus adque donamus ad prefatam casam Dei, servisque Dei ibidem permanentibus, abendi, tenendi, possidendi et quicquid voluerint faciendi. Si quis vero, quod futurum esse minime credimus, si nos ipsi, aut ullus homo, aut ullus ex heredibus nostris, aut ulla opposita persona, qui contra hanc donacionem sive tradicionem aliquam calumniam inferre voluerit, non valeat vindicare quod repetit, set componat ei cui litem intulerit auri libram unam, insuper iram Dei omnipotentis incurrat et judicio prelibatorum apostolorum sit damnatus, et inantea hec donacio firma et stabilis [perma]neat, cum stipulacione subnixa. Nos fratres Erluinus et Gon[trannu]s hanc donationem fieri et firmare rogavimus. S. Aderici. S. Icterii. S.....garii. S. Raganardi. S. Arnulfi. S.....doldi. S. Ererico. S. Petroni. S. Bosoni. S. Volferii. S. alio Bosoni. S.....genulfi. S. Dionisi. S. Eriboldi. Ego Hilpericus presbiter hanc donacionem rogatus scripsi, datavi die veneris, mense marcio, anno VIIIIº regnante Guondrado rege.